તમે સામાન્ય રીતે સાંભળ્યુ હશે કે એલ્યુમિનિયમના વાસણોમાં જમવાનું બનાવવાથી અથવા તો ખાવાથી કે પાણી પીવાથી અલ્ઝાઇમર થાય છે. સત્ય એ છેકે તેની પાછળ કોઇ વૈજ્ઞાનિક કારણ નથી. નિષ્ણાંતો હજી સુધી અલ્ઝાઇમર થવા પાછળનું કોઇ કારણ નથી શોધી શક્યા. તેઓ બસ એટલુ જ જાણી શક્યા છે કે અલ્ઝાઇમર થવા પાછળ જીન્સ, જીવન શૈલી, અને વાતાવરણ જવાબદાર હોય છે. કેટલીક શોધ દ્વારા સામે આવ્યું છેકે અલ્ઝાઇમર હ્રદય રોગ, હાઇ બ્લડપ્રેશર, અને ડાયાબિટીસ સંબંધિત બિમારી છે. જો કે હજી પણ આ બિમારી અંગે અનેક સંશોધનો થઇ રહ્યાં છે, કોઇ ચોક્કસ કારણ હજી સુધી નથી જાણી શકાયું.